Makedonsko devojče (macedōński: Македонско девојче; ślōnski: Macedōńsko dziouška) – śpiywka ludowo popularno we Pōłnocnyj Macedōniji naškryflano a skōmpōnowano we roku 1964 bez piosynkořa ludowygo Jonče Hristovskiygo. Wykōnywano bez zespouy ludowe (w tym zapis cyfrowy wykōnanio bez duet Tamowska-Manczewski ), nale tyž np. bez amerikańsko gitařistka Martha Masters a bez chicagowski duet gitařistōw, čilijsko-pakistańskigo Fareeda Haquea, profesora jazzu a gitary klasyčnyj Uniwersytetu Pōunocnygo Illinois a Syrbo-Chorwato-Bośnioka Gorano Ivanovicia, nagranōm kej jydyn s utworōw albōmu "Macedonian Blues: Lamynts and Dances" (2001, 2003) . Śpiywka ta je na tela ymblymatyčno we Macedōniji, aže trafiua tamže do muzyki rozrywkowyj, niy ino we wykōnaniu piosynkorki Karoliny Gočevyj, nale tyž kej titel jeji nojnowšej puyty, wydanyj we marcu 2008.